Kamu bisa jelasin ke aku soal Francis Landong dalam bahasa melayu?

Francis Landong merupakan satu nama yang cukup terkenal di  Negeri Sabah di kalangan kaum Kadazandusun amnya, dengan lagu-lagunya yang menerapkan unsur-unsur seni kreatif iaitu rentak sumazau.

Penyanyi yang berasal dari Kg, Katagayan, Toboh, Tambunan ini memulakan kariernya sebagai seorang penyanyi sejak tahun 1979 dan terkenal dengan lagu Nung Noilaan Ku Daa pada tahun pembabitan beliau dalam industri seni suara. Lebih dari 40 tahun dalam industri kini masih kekal dan aktif dalam bidang nyanyian. Beliau pernah mendapat Anugerah Artis Paling Popular Dusun oleh Huguan Siou KDCA 2015 serta dinobatkan sebagai Juara Carta Lagu Dusun RTM, Sabah VFM Sesi 2009/2010. Beliau mempunyai lebih dari 10 buah album.

Semakin meningkat usia beliau, semakin gigih beliau berusaha untuk menobatkan bahasa ibunda beliau iaitu Kadazandusun dalam dunia seni suara Negeri Sabah. Kita boleh lihat pada hari ini, semakin banyak penggiat seni bertumbuh dengan banyaknya, dengan bakat yang begitu membanggakan nama Sabah, seperti Elica, Elya Guntabid, Rosario Bianis, Hosiani Keewon, Atmosfera, Sharin Amud,dan lain-lain.